Fe. 9? 


A ur ar nawngwaith haf gerllaw fy. mŵth, 
Yn rhodio allan, ac yn sylwi ar 

Aneisor wychder creadigaeth Duw ; 

Yr haul a'i dês wresogai anian fwyn, 

A thaenai wawl ysblenydd dros y fro: 

Tra felly 'n rhodio, araf codai gwyll 
Dyeithrol uwch fy mhen, gan fyn'd yn fwy, 
Nes graddol feddu'r holl awyrol barth. 

Ar ool i fentyll duon cwmwl tew 

Ymledu ar draws, a chuddio'r wybr lâs, 
Beichiogai'r nen ar ddrycin heb ei bath, 
A'r cymyl wrident fal mewn gwewyr dwys. 


Y plant, mewn hoen, chwareuent ar y bryn, 
A'r gweis o wrth eu llafur ar y maes 
Brysurant adref, neu gerllaw rhyw bren, 

A'r côr adeiniog nwyfus chwyfient fry 
Ddisgynent i'r iselaf barth o'r wlad ; 
Y gwartheg gwâr o ar y dolydd mwyn 
A dynant tua thref, ac yno gan 

Y dychryn du yn llonydd safant draw 
Gan daflu golwg brudd at gyrau'r nen. 


Pob peth yn ddistaw ! pawb yn llonydd drig 
Fel pe 'u tarawid â marwoldeb syn, 
Ac yna 'n chwai blaenorydd Taran fawr, 
Sef mellten wib, eheda ar ei hynt 
Gyda chyflymdra ail dychymyg dyn ; 
A dalla lygaid pawb â'i thywyn pur. 
Ac ar ei thaith, er dangos aruthr nerth, 
Y Daran ddaw â mawredd Lryvw y byd. 
Yr hwn a'i gollwng o'i drysorau cudd, 
Hi rwyga gedrwydd cedyrn, neu â'i saeth 
Trywana ddyn yn farwol ar y maes, 


Ar hyn y Daran gyfyd ac a dry 
O'i hystafelloedd ac a rydd ei bloedd, 
Twrf, twrf, rhuadfawr dwrf a gyffry fry, 
Un twrf ar ol y llali yn trystio'n uwch, 
A chyda'm bod yn araf godi 'mhen 
Dirwynai'r fellten â'i llinynawg dân 
Drwy'r awyr eilwaith, a chanlynai llef 
Ac hirllaes swn y Daran a'i thwrf croch! 
Tywallta dduwybr lidiog ddinystr blwng, 
Y mellt yn fforchog wau trwy ranau byd, 
A'r Daran fel yn adnewyddu nerth 
Arada frôydd heirdd Caergwydion bell. 
Yn awr esgora'r beichiog gwmwl du 
Ar ei wlawogydd, neu ar genllysg oer ; 
A chorneint gwylltion a ymdaflant dros 
Y llethri serthion tua'r werddlas ddôl, 
Nes chwyddo'r afon dros y maesydd teg, 
A bygwth dylif du, a boddiad pawb 
Breswyliant gyrau yr hyfrydlawn fro. 
Ac unwaith eto gwibia'r fforchog fellt . 
Trwy'r curwlaw mawr, a threigìa'r Daran drom 
Ar chwyrn olwynion, trwst yn uwch, uwch, uwch, 
Nes berwi dyfroedd dyfnion gweilgi gwyllt, 
Ac ysgwyd bryniau'r byd â'i gwyrthiol nerth ! 


Wis kb: 


Och afartrwm! O dymhor prudd! beth wnaf? 
Fy nghnawd a laesa am fy esgyrn cryn, 
A phawb o'm deutu a lewygant gan 
Eu hofnau dwys, fel deilen crynant oll ! 


Pa beth achosa'r Daran dristfawr hon, 
A daena arswyd dros holl gyrau'r llawr ? 
D'wed i'm, fy Awen fwyn, na chela'r gwir ; 
Ai cadfeirch ffromwyllt cedyrn rhwysgfawr byd 
A drystiant ar balmantau prês? _ Neu ai 
Rhyw reiydr chwyrnion dros glogwyni certh 
Ymdaflant i eithafion dyfnder coll ? 
Ai'r bydoedd ban a grogir yn y nen 
Droseddant eu rheolau mâd, ac a 
Chwyrn-hyrddir bendramwnwgl un ar draws 
Y llall, nes chwalu'n llwch bob peth o'u mewn ? 
Neu ai dyfr-ddorau'r môr a'r dyfnder mawr 
Agorant, nes i'w drochion ferwi'n ddig, 
A rhuthro allan gydag echrys dwrf? 
Neu drwst magnelau fyrdd yn rhuo'n groch ? 
Neu rwygiad creigydd certh yn mynwes haul ? 
Ai llef archangel Duw i alw i'r farn 
A chodi'r meirw yw ?  Ysgatfydd mai'r byd 
Hwn ffy ffwrdd, gan dwrf, i goll am byth. 
Neu onid Ior a lefar, ac â'i lais 
Ddygryna gaerau duon annwn bell, 
Gan ysgwyd breisg golofnau'r ddaear hon ? 


“Yr achos o'r trychineb anferth hwn 
Yw cwmwl tanllyd yn y fro uwchben 
A ffurfir gan y tarth a godir fry 
O grombil daear lawr, gan wres yr haul, 
O ar ddefnyddiau mwnawl llawn o dân ; 
A chwmwl arall ar ei edyn chwai, 
Yn llawn o ddwfr, a dery'n erbyn hwn 
Nes peri rhwygiad chwyrn, a thaeniad tân 
I lawr i'r ddaear at ddybenion doeth ; 
A thrwst gwrthryfel yr elfenau hyn 
Yw'r Daran croch. A chofia hyn, fy mab, 
Os gall is-weision NaAr gyffroi mor fawr 
Nes ysgwyd dae'r a nef, a chrynu'r graig, 
Pa beth all nerth Hollalluogrwydd fod !” 


Y Daran a'i byddinoedd dro'nt yn ol, 
Cymylau'r nen wasgarant oll o'r gâd, 
Yr wybren lâs, a'r gwawl, a gwên yr haul 
Adferant anian o ei llesmair flin. 


REES LEwirs. 


Merthyr, Tachwedd 6ed, 1835. 








